ระหว่างมีเพศสัมพันธ์กับแฟนมักจะมีเลือดออกแต่พอเสร็จภารกิจแล้วก็เป็นปกติค่ะไม่มีเลือดออกจะเป็นเฉพาะมีเพศสัมพันธ์กับแฟนเท่านั้นแต่ไม่ได้เป็นทุกครั้งนะคะบางครั้งก็ไม่ออกแต่ส่วนใหญ่จะออกซะมากกว่า อยากทราบว่าอาการแบบนี้เป็นอันตรายหรือป่าวค่ะ
สวัสดีค่ะ การมีเลือดออกขณะมีเพศสัมพันธ์ อาจเกิดจาก1. มีการฉีกขาดของเยื่อบุภายในช่องคลอด จากการมีเพศสัมพันธ์ที่รุนแรง หรือมีการใช้สิ่งของสอดใส่ช่องคลอด ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน2. มีติ่งเนื้อที่ปากมดลูก3. มีการติดเชื้อที่ปากมดลูก หรือช่องคลอด ซึ่งมักมีตกขาวที่ผิดปกติร่วมด้วย4. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย5.มะเร็งปากมดลูกนอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นหากยังคงมีเลือดออกทุกครั้งหลังขณะมีเพศสัมพันธ์ หรือมีอาการเลือดออกกะปริดกะปรอย มีตกขาวผิดปกติ ควรไปพบสูติ-นรีแพทย์เพื่อตรวจหาสาเหตุ โดยแพทย์อาจต้องทำการตรวจภายในด้วยค่ะ